
Hrafnkels  saga  freysgoða  er  hér  prentuð  eftir 
útgáfu  Konráðs  Gíslasonar,  Khöfn  1847,  sem  er  útgefin 
af  norræna  fornritafélaginu  (det  nordiske  litteratur-sam- 
fund).  Auk  þess  hefir  verið  haft  til  samanhurðar  eftirrit 
af  sögunni,  sem  séra  Þorleifr  Jónsson  á  Skinnastöðum 
hefir  ritað  með  samanburði  handrita  og  ætlað  til  prent- 
unar,  enn  það  virðist  alveg  samhljóða  útgáfu  Konráðs 
Gíslasonar. 

Af  sögu  þessari  er  að  eins  eitt  blað  til  á  skinni.  Það 
er  í  safni  Árna  Magnússonar  (AM,  162,  I,  fok),  og  er 
ritað  skömmu  eftir  1400;  það  nær  frá  miðjum  9.  kapítula 
fram  í  11.  kap.:  hefst  á  orðunum  „œtta  þat  eigi"  (í  þess- 
ari  útgáfu  á  bls.  16),  og  endar  á  orðunum  „var  boðit 
til  varnar  ne(ma)u  (í  þessari  útgáfu  á  bls.  22).  Utan  af 
þessu  blaði  hefir  verið  skorið  bæði  af  framröndinni  og 
neðri  röndinni,  svo  að  málið  hefir  verið  skert. 

Mörg  pappírshandrit  eru  til  af  sögunni,  svo  sem  í  safni 

Árna  Magnússonar  (AM.  144,  156,   157  e.  og  158  í  fol 

443,  451,  496  (að  eins  upphaf  og  endir)  551  c.  og  551  d 

í  4to).    Ekkert  af  þessum  handritum  er  eldra  enn  frá  17 

öld.     Eitt  af  handritunum,    og  líklega  hið  elzta,  Mána 

skálarbók  (AM.  551  e.,  4to),    slengir    saman  Hrafnkels 

sögu  og  Droplaugarsona  sögu  hinni  meiri  (Fljótsdælu). 

Auk  þessa  eru  nokkur  handrit  til  af  sögunni  í  öðruin 
bóksöfnum  erlendis  og  hér  á  landi.  011  þessi  handrit 
eru  mjög  lík,  nema  lítilsháttar  orðamunr  er  víða. 

Hrafnkels  saga  hefir  verið  gefin  út  á  prenti  þrisvar  áðr. 

1.  af  Konráði  Gíslasyni  og  P.  G.  Thorsen,  Khöfn  1839. 

2.  af  Konráði  Gíslasyni,  Khöfn  1847.  3.  af  Karl  L.  S. 
Sommerfeldt,  Kristiania  1879.  —  Lítill  hluti  hennar  er  og 
prentaðr  í  „Antiquités  Russes",  Khöfn  1852. 

Margar  þýðingar  eru  til  af  sögu  þessari  í  heilu  lagi  og 
ágrip  einkum  á  dönsku,  svo  sem  í  mánaðarritinu  „Min- 
-erva"  1818,  í  tímaritinu  „Dannebrog"  1841,  aftan  við 
útgáfu  Konráðs  Gíslasonar  og  Thorsens  1847  eftir  N.  L. 
Westergaard,  í  „Billeder  af  Liver  paa  Island"  eftir 
Fr.  Winkel-Horn,  Khöfn  1871,  og  ágrip  í  „Sagabiblio- 
tothek"  P.  E.  Mttllers  Sjálandsbiskups,  í  „Træk  af  Livet 
paa  Island"  eftir  C.  Rosenberg  og  víðar.  Á  þýzku  heíir 
sagan  verið  þýdd  1883  af  Dr.  Heinrich  Lenk  í  Vín  með 
fróðlegum  inngöngum  og  athugasemdum. 

1  þessari  útgáfu  er  alveg  fylgt  útgáfu  Konráðs  frá 
1847,  nema  sögunni  er  skift  í  20  kapítula. 

Hrafnkels  sögu  má  að  mörgu  leyti  álíta  með  hinum 
beztu  Islendinga  sögum  að  efni,  þótt  hún  sé  stutt  og  ekki 
mjög  forn  að  málinu  til.  Skapferlis  einkunnir  persónanna 
i  sögunni  koma  mjög  Ijóst  og  vel  fram,  og  hinar  tjörugu 
samræður,  sem  eru  í  henni,  gera  hana  mjög  skemtilega. 

Það  verður  ekki  með  vissu  sagt  á  hvaða  áruni  við- 
burðir  þeir,  sem  sagan  segir,  hafa  gerzt,  enn  það  hlýtr 
að  hafa  verið  á  fyrra  helmingi  10.  aldar,  eftir  því  sem 
einnig  má  ráða  af  öðrum  sögum. 


Sigurðr  fornfræðingr  Vigfússon  rannsakaði  sögustað- 
ina  í  Hrafnkels  sögu  á  ferð  sinni  um  Austfjörðu  1890. 
Munu  þær  rannsóknir  koma  á  prent  í  Arbók  Fornleifa- 
félagsins,  þeirri  sem  næst  verður  gefin  út.  Eftir  þessum 
rannsóknum  eru  flest  staðleg  atriði  í  sögunni  nákvæm- 
lega  rétt  hermd.  —  Þó  má  þess  geta,  að  í  handritunum 
stendr  í  7.  kap.  fbls.  10):  Þá  reið  Þorbjöm  braut  óh 
ofan  eftir  Hrafnkelsdal,  þar  sem  á  að  vera  upp,  því 
að  örnefnið  Laugarhús  er  kunnugt  enn  í  dag. 

Sigurðr  fornfræðingr  gróf  í  haug  Hrafnkels  goða  á 
Aðalbóli  og  fann  þar  mannabein  og  íleiri  menjar,  sem 
sýndu,  að  þetta  er  fornmanna  dys.  Þetta  eru  að  líkind- 
um  bein  Hrafnkels,  ok  eru  þau  nú  komin  á  Forngripa- 
safnið. 


Tímatal. 


Fæddr  Hrafnkell  freysgoði um  905. 

Utkoma    þeirra    feðga    Hallfreðar    og 

Hrafnkels —   920. 

Víg  Einars  Þorbjarnarsonar —   945. 

Sámr  Bjarnason  gerir  Hrafnkel  sekan 

á  þingi  og  hrekr  hann  frá  Aðalbóli  —  946. 
Hrafnkell    vegr    Eyvind    og  réttir  aftr 

hlut  sinn  á  Sámi —    952. 

Hrafnkels  saga  freysgoða. 


JPat  var  á  dögum  Haralds  konungs  hins  hár- 
fagra,  Hálfdanar  sonar  hins  svarta,  Guðröðar  son- 
ar  veiðikonungs,  Hálfdanar  sonar  hins  milda  ok 
hins  matarilla,  Eysteins  sonar  frets,  Oláfs  sonar 
trételgju  Svíakonungs,  at  sá  maðr  kom  skipi 
sínu  til  Islands,  í  Breiðdal,  er  Hallfreðr  hét; 
þat  er  fyrir  neðan  Fjótsdalsherað.  Þar  var  á 
skipi  kona  hans  ok  sonr,  er  Hrafnkell  hét; 
hann  var  þá  fimtán  vetra  gamall,  mannvænn 
ok  gervilegr.  Hallfreðr  setti  bú  saman.  Um 
vetrinn  andaðist  útlend  ambátt,  er  Arnþrúðr 
hét;  ok  því  heitir  þar  síðan  á  Arnþrúðarstöð- 
um.  Enn  um  várit  færði  Hallfreðr  bú  sitt 
norðr  yfir  heiði  ok  gerði  bú  þar  sem  heitir  í 
Geitdal.  Ok  eina  nátt  dreymdi  hann,  at  maðr 
kom  at  honum  ok  mælti:  „Þar  liggr  þú, 
Hallfreðr,  ok  heldr  óvarlegr ;  fær  þú  á  braut  bú 

þitt  ok  vestr  yfir  Lagarfljót;  þar  er  heill  þín 
öll".  Eftir  þat  vaknar  hann,  ok  færir  bú  sitt 
út  yíir  Rangá  í  Tungu,  þar  sem  síðan  heitir  á 
Hallfreðarstöðurn,  ok  bjó  þar  til  elli.  Enn  hon- 
um  varð  þar  eftir  ein  geit  ok  hafr,  ok  hinn 
sama  dag  sem  Hallfreðr  var  á  braut,  hljóp 
skriða  á  bæinn,  ok  týndust  þar  þessir  gripir. 
Ok  því  heitir  þat  síðan  í  Geitdal. 

2.  Hrafnkell  lagði  þat  í  vanda  sinn  at  ríða 
yfir  á  heiðar  á  sumarit.  Þá  var  Jökulsdalr 
albygðr  upp  at  brúnni.  Hrafnkell  reið  upp 
eftir  Fljótsdalsheraði,  ok  sá,  hvar  eyðidalr  gekk 
upp  af  Jökulsdal;  sá  dalr  sýndist  Hrafnkeli 
byggilegri  enn  aðrir  dalir,  þeir  sem  hann  hafði 
áðr  sét.  Enn  er  Hrafnkell  kom  heim,  beiddi 
hann  föður  sinn  fjárskiftis,  ok  sagðist  hann 
bústað  vilja  reisa  þar.  Þetta  veitir  faðir  hans 
honum ;  ok  hann  gerir  bæ  í  dal  þeim,  ok  kall- 
ar  á  Aðalbóli.  Hrafnkell  fekk  Oddbjargar 
Skjaldúlfsdóttur  ór  Laxárdal;  þau  áttu  tvá  sonu: 
hét  hinn  eldri  Þórir  enn  hinn  yngri  Ásbjörn. 
Enn  þá  er  Hrafnkell  hafði  land  numit  at 
Aðalbóli,  þá  efldi  hann  blót  mikit.  Hrafn- 
kell  lét  gera  hof  mikit.  Hrafnkell  elskaði 
ekki  annat  goð  meirr  enn  Frey,  ok  honum  gaf 
hann  alla  hina  beztu  gripi  sína  hálfa  við 
sik.  Hrafnkelí  bygði  allan  dalinn,  ok  gaf 
mönnum  lönd,  enn  vildi  þó  vera  yfirmaðr 
þeira,    ok  tók  goðorð  yfir  þeim.     Við  þetta  var 

lengt  nafn  hans  ok  kallaðr  freysgoði,  ok  var 
ójafnaðarmaðr  mikill  enn  mentr  vel.  Hann 
þröngdi  undir  sik  Jökulsdalsmönnum  til  þing- 
manna.  Hrafnkell  var  linr  ok  blíðr  við  sína 
menn  enn  stríðr  ok  stirðlyndr  við  Jökulsdals- 
menn,  ok  fengu  menn  af  honum  engan  jafnað, 
Hrafnkell  stóð  mjök  í  einvígum,  ok  bætti  eng- 
an  mann  fé;  því  at  engi  maðr  fekk  af  honum 
neinar  bætr,  hvat  sem  hann  gerði. 

Fljótsdalsherað  er  yfirferðarilt,  grýtt  mjök 
ok  blautt;  enn  þó  riðu  þeir  feðgar  jafnan  hvár- 
ir  til  annarra,  því  at  gott  var  í  frændsemi 
þeira.  Hallfreði  þótti  sú  leið  torsótt,  ok  leitaði 
sér  leiðar  fyrir  ofan  fell  þau,  er  standa  í  Fljóts- 
dalsheraði;  fekk  hann  þar  þurrari  leið  ok  lengri 
ok  heitir  þar  Hallfreðargata.  Þessa  leið  fara 
þeir  einir,  er  kunnigastir  eru  um  Fljótsdalsherað. 
3.  Bjarni  hét  maðr,  er  bjó  á  þeim  bæ,  er 
at  Laugarhúsum  heitir;  þat  er  í  HrafnkelsdaL 
Hann  var  kvángaðr  ok  átti  tvá  sonu  við  konu 
sinni,  ok  hét  annarr  Sámr,  enn  annarr  Eyvindr,. 
vænir  menn  ok  efnilegir.  Eyvindr  var  heima 
með  föður  sínum;  enn  Sámr  var  kvángaðr 
ok  bjó  í  norðanverðum  daljyLum  á  bæ  þeim,  er 
heitir  á  Leikskálum,  ok  átti  hann  mart  fé. 
Sámr  var  uppivöðslumaðr  mikill  ok  lögkænn; 
enn  Eyvindr  gerðist  farmaðr,  ok  fór  utan  til 
Noregs  ok  var  þar  um  vetrinn.  Þaðan  fór  hann 
út    í  lönd  ok  nam  staðar  í  Miklagarði,  ok  fekk 

þar    góðar    virðingar  af  Grikkjakonungi  ok  var 
þar  um  hríð. 

Hrafnkell  átti  þann  grip  í  eigu  sinni,  er  hon- 
um  þótti  betri  en  annarr.  Þat  var  hestr  brún- 
móálóttr  at  lit,  er  hann  kaliaði  Freyfaxa.  Hann 
gaf  Frey  vin  sínum  þann  hest  hálfan.  A  þess- 
um  hesti  hafði  hann  svá  mikla  elsku,  at  hann 
strengdi  þess  heit,  at  hann  skyldi  þeim  manni 
at  bana  verða,  er  honum  riði  án  hans  vilja. 

4.  Þorbjörn  hét  maðr;  hann  var  bróðir  Bjarna 
ok  bjó  á  þeim  bæ  í  Hrafnkelsdal,  er  at  Hóli 
heitir,  gegnt  Aðalbóli  fyrir  austan.  Þorbjörn 
átti  fé  lítit,  enn  ómegð  mikla.  Sonr  hans  hét 
Einarr  hinn  ellsti;  hann  var  mikill  ok  vel 
mannaðr.  Þat  var  á  einu  vári,  at  Þorbjörn 
mælti  til  Einars,  at  hann  myndi  leita  sér  vist- 
ar  nökkurar:  „því  at  ek  þarf  eigi  meira  for- 
TÍrki,  enn  þetta  lið  orkar,  er  hér  er;  enn  þér 
.rnan  verða  gott  til  vistar,  því  at  þú  ert  mann- 
aðr  vel;  eigi  veldr  ástleysi  þessari  brautkvaðn- 
ing  við  þik,  því  at  þú  ert  mér  þarfastr  barna 
minna;  meirr  veldr  því  efnaleysi  mitt  ok  fátækt ; 
enn  önnur  börn  mín  gerast  verkmenn ;  man  þér 
þó  verða  betra  til  vistar  enn  þeim".  Einarr  svarar: 
„Of  síð  hefir  þú  sagt  mér  til  þessa,  því  at  nú 
thafa  allir  ráðit  sér  vistir,  þær  sem  beztar  eru; 
enn  mér  þykkir  þó  ilt,  at  hafa  af  órvöl  ein": 
Tók  Einarr  nú  hest  sinn  ok  reið  á  Aðalból; 
Hratnkell    sat    í  stofu;  hann  heilsar  honum  vel 

ok  glaðlega.  Einarr  leitar  til  vistar  við  Hrafn- 
kel.  Hann  svarar:  „Hví  leitar  þú  þessa  svá 
síð?  því  at  ek  mynda  við  þér  fyrstum  tekithafa. 
Enn  nú  hefi  ek  ráðit  öllum  hjónum  mínum,  nema 
til  þeirar  einnar  iðju,  er  þú  mant  eigi  hafa  vilja". 
Einarr  spurði,  hver  sú  væri.  Hrafnkell  kvaðst 
eigi  mann  hafa  ráðit  til  smalaferðar,  en  lézt 
mikils  við  þurfa.  Einarr  kveðst  eigi  hirða,  hvat 
hann  ynrii,  hvárt  sem  þat  væri  eða  annat;  enn 
lézt  tveggja  missera  bjargarvist  hafa  vilja.  „Ek 
geri  þér  skjótan  kost",  segir  Hrafnkell,  „þú 
skalt  reka  heim  fimmtigi  ásauðar  í  seli  ok  viða 
heim  öllum  sumarviði;  þetta  skaltu  vinna  til 
tveggja  missera  vistar;  enn  þó  vil  ek  skilja  á 
við  þik  einn  hlut  sem  aðra  smalamenn  mína; 
Freyfaxi  gengr  í  dalnum  fram  með  liði  sínu; 
honum  skaltu  umsjá  veita  vetr  ok  sumar.  Enn 
varnað  býð  ek  þér  á  einum  hlut:  ek  vil  at  þú 
komir  aldri  á  bak  honum,  hversu  mikil  nauð- 
syn  sem  þér  er  á ;  því  at  ek  hefi  hér  allmikit 
um  mælt,  at  þeim  manni  skylda  ek  at  bana 
verða,  sem  honum  riði.  Honum  fylgja  tólf 
hross;  hvert  sem  þú  vilt  hafa  þér  til  þarfa  af 
þeim  á  nátt  eða  degi,  skulu  þau  þér  til  reiðu. 
Ger  nú  sem  ek  mæli  fyrir,  því  at  þat  er  forn 
orðskviðr,  at  ,eigi  veldr  sá,  er  varar  annan'. 
Nú  veiztu,  hvat  ek  hefi  um  mælt".  Einarr  kvað 
sér    eigi    mundu    svá    meingefit,    at    ríða    þeim 

hesti,    er    honum   var  bannat,  ef  þó  væri  hros& 
önnur  til  reiðar. 

5.  Einarr  ferr  nú  heim  eftir  klæðum  sínum 
ok  flytr  heim  á  Aðalból.  Síðan  var  fært  í  set 
fram  á  Hrafnkelsdal,  þar  sem  heitir  at  Grjót- 
teigsseli.  Einari  ferr  allvel  at  um  sumarit^ 
svá  at  aldri  verðr  sauðvant  alt  til  miðsumars^ 
enn  þá  varð  vant  nær  þrjátigi  ásauðar  eina 
nátt.  Leitar  Einarr  um  alla  haga  ok  finnr 
eigi;  honum  var  vant  fjárins  nær  viku.  Þat 
var  einn  morgin,  at  Einarr  gekk  út  snimma, 
ok  er  þá  létt  af  allri  sunnanþokunni  ok  úrinu^ 
Hann  tekr  staf  í  hönd  sér,  beizl  ok  þófa;  gengr 
hann  þá  fram  yfir  Grjótteigsá ;  hon  fellr  fyrir 
framan  selit;  enn  þar  á  eyrunum  lá  fé  þat  er 
heima  hafði  verit  um  kveldit.  Hann  stökti 
því  heim  at  selinu,  enn  ferr  at  leita  hins,  er 
vant  var  áðr.  Hann  sér  nú  stóðhrossin  fram 
á  eyrunum  ok  hugsar  at  höndla  sér  hross  nökk- 
urt  til  reiðar,  ok  þóttist  vita,  at  hann  myndi 
fljótara  yfir^bera,  ef  hann  riði  enn  gengi.  Ok 
er  hann  kom  til  hrossanna,  þá  elti  hann  þau, 
ok  váru  þau  nú  skjörr,  er  aldri  váru  vön  at 
ganga  undan  manni,  nema  Freyfaxi  einn;  hann 
var  svá  kyrr  sem  hann  væri  grafinn  niðr.  Ein- 
arr  veit,  at  líðr  morgininn,  ok  hyggr  at  Hrafn- 
kell  myndi  eigi  vita,  þótt  hann  riði  hestinum. 
Nú  tekr  hann  hestinn  ok  slær  við  beizli,  lætr 
þófa    á    bak    hestinurn    undir    sik,    ok  ríðr  upp 

lijá  Grjótárgili,  svá  upp  til  jökla,  ok  vestr  með 
jöklinum,  þar  sem  Jökulsá  fellr  undir;  svá  ofan 
með  ánni  til  Reykjasels.  Hann  spurði  alla 
sauðamenn  at  seljum,  ef  nökkurr  hefði  sét  þetta 
fé,  ok  kvaðst  engi  sét  hafa.  Einarr  reið  Frey- 
faxa  alt  frá  eldingu  ok  til  miðs  aftans;  hestr- 
inn  bar  hann  skjótt  yfir  ok  víða,  því  at  hann 
var  góðr  af  sér.  Einan  kom  þá  í  hug,  at  hon- 
um  myndi  mál  heim  at  reka  ^at  fé  fyrst,  er 
lieima  var,  þótt  hann  fyndi  hitt  eigi;  reið  hann 
þá  austr  yfir  hálsa  í  Hrafnkelsdal.  Enn  er 
liann  kemr  ofan  at  Grjótteigi,  heyrir  hann  sauða- 
jarm  fram  með  gilinu,  þangat  sem  hann  hafði 
fram  um  riðit  áðr;  snýr  hann  þangat  til,  ok 
sér  renna  á  móti  sér  þrjátigi  ásauðar,  þat  sama 
sem  vantat  hafði  áðr  viku,  ok  stökti  hann  því 
heim  með  fénu.  Hestrinn  var  vátr  allr  af 
sveita,  svá  at  draup  ór  hverju  hári;  hann  var 
mjök  leirstokkinn  ok  móðr  ákaflega;  hann  velt- 
ist  um  tólf  sinnum,  ok  eftir  þat  setr  hann  upp 
gnegg  mikit;  síðan  tekr  hann  á  mikilli  rás  of- 
an  eftir  götunum.  Einarr  snýr  eftir  honum, 
ok  vill  komast  fyrir  hestinn,  ok  vildi  höndla 
hann  ok  færa  hann  aftr  til  hrossanna;  enn  hann 
var  þá  svá  styggr,  at  Einarr  komst  hvergi  í 
nánd  honum.  Hestrinn  hleypr  ofan  eftir  daln- 
um,  ok  nemr  eigi  staðar  fyrr  enn  hann  kemr 
heim  á  Aðalból ;  þá  sat  Hrafnkell  yfir  borðum; 
ok    er    hestrinn    kemr    fyrir    dyrr,    þá  gneggjar 

hann  hátt.  Hrafnkell  mælti  við  eina  konu,  þá 
er  inni  þjónaði  fyrir  borðum,  at  hon  skyldi  fara 
til  duranna  —  „því  at  hross  gneggjaði,  ok 
þótti  mér  líkt  vera  gneggi  Freyfaxa".  Hon 
gengr  fram  í  dyrnar,  ok  sér  Freyfaxa  mjök 
ókræsilegan.  Hon  segir  Hrafnkeli,  at  Freyfaxi 
var  fyrir  durum  úti  mjök  óþokkalegr.  „Hvat 
man  garprinn  vilja,  er  hann  er  heim  kominn?" 
segir  Hrafnkell  —  „eigi  man  þat  góðu  gegna". 
Síðan  gekk  hann  út,  ok  sér  Freyfaxa  ok  mælti 
við  hann :  „Illa  þykkir  mér,  at  þú  ert  þann  veg 
til  gerr,  fóstri  minn ;  enn  heima  hafðir  þú  vit 
þitt,  er  þú  sagðir  mér  til:  ok  skal  þessa  hefnt 
verða,  ok  far  þú  til  liðs  þíns".  Enn  hann  gekk 
þegar  upp  eftir  dalnum  til  stóðs  síns. 

6.  Hrafnkell  ferr  í  rekkju  sína  um  kveldit, 
ok  sefr  af  náttina.  Enn  um  morgininn  lét 
hann  taka  sér  hest  ok  leggja  á  söðul  ok  ríðr  upp 
til  sels;  hann  ríðr  í  blám  klæðum,  öxi  hafði 
hann  í  hendi,  enn  ekki  fleira  vápna.  Þá  hafði 
Einarr  nýrekit  fé  í  kvíar;  hann  lá  á  kvíagarð- 
inum,  ok  taldi  íé,  enn  konur  váru  at  mjólka. 
Þau  heilsuðu  honum.  Hann  spurði,  hversu 
þeim  færi  at.  Einarr  svarar:  „Illa  hefir  mér 
at  farit,  því  at  vant  var  þrjátigi  ásauðar  nær 
viku;  enn  nú  er  fundinn".  Hrafnkell  kvaðst 
eigi  að  slíku  telja,  —  „eða  hefir  eigi  verr  at 
farit?  —  hefir  þat  eigi  svá  oft  til  borit,  sem  ván 
hefir    at    verit,    at    fjárins  hefir  verit  vant;  enn 

hefir  þú  eigi  nökkut  riðit  Freyfaxa  hinn  fyrra 
dag?"  Einarr  kvaðst  eigi  þræta  mega  alls  un> 
þat.  jjFyrir  hví  reittu  þessu  hrossi,  er 
þér  var  bannat,  þar  er  hin  váru  nóg  til, 
er  þér  váru  heimiluð?  Þar  mynda  ek 
hafa  geíit  þér  upp  eina  sök,  ef  ek  hefða  eigi 
svá  mikit  um  mælt.  Enn  þó  hefir  þú  vel  yið 
gengit."  Enn  við  þann  átrúnað,  at  ekki  verði 
at  þeim  mönnum,  er  heitstrengingar  fella  á  sik, 
þá  hljóp  hann  af  baki  til  hans;  ok  hjó  hann 
banahögg.  Eftir  þat  ríðr  hann  heim  við  svá 
búit  á  Aðalból,  ok  segir  þessi  tíðendi.  Síðan 
lét  hann  fara  annan  mann  til  smala  í  selit. 
Enn  hann  lét  færa  Einar  vestr  á  hjallann  frá 
selinu,  ok  reisti  þar  vörðu  hjá  d^sinni ;  þetta 
er  köllut  Einarsvarða,  ok  er  þaðan  haldinn 
miðr  aftann  frá  selinu. 

7.  Þorbjörn  spyrr  yíir  á  Hól  víg  Einars 
sonar  síns.  Hann  kunni  illa  tíðendum  þessum. 
Nú  tekr  hann  hest  sinn,  ok  ríðr  yfir  á-Aðalbó!,. 
ok  biðr  Hrafnkel  bóta  fyrir  víg  sonar  síns. 
Hann  kveðst  fleiri  menn  hafa  drepit  enn  þenna 
einn,  —  „er  þér  þat  eigi  ókunnigt,  at  ek  vil 
engan  mann  fé  bæta,  ok  verða  menn  þat  þó 
syá  gert  athafa;  enn  þó  læt  ek  svá,  sem  mér 
þykki  þetta  verk  mitt  í  verra  lagi  víga  þeira 
er  ek  hefi  unnit;  hefir  þú  verit  nábúi  minn 
langa  stund,  ok  hefir  mér  líkat  vel  til  þín, 
ok    hvárum    okkar  til  annars;  myndi  okkr  Ein- 

ari  ekki  annat  smátt  til  orðit,  ef  hann  hefði 
eigi  riðit  hestinum ;  enn  vér  munum  nú  þess 
iðrast,  er  vér  várum  of  málgir;  ok  sjaldnar  mynd- 
im  vér  þess  iðrast,  þó  at  vér  mæltim  færa  enn 
fleira;  man  ek  þat  nú  sýna,  at  mér  þykkir  þetta 
verk  mitt  verra  enn  önnur  þau,  er  ek  hefi  unn- 
it;  ek  vil  byrgja  bú  þitt  at  málnytu  í  sumar, 
enn  slatrum  í  haust,  svá  vil  ek  gera  við  þik 
hver  misseri  meðan  þú  vilt  búa.  Sonu  þína  ok 
dætr  skulum  vér  á  braut  leysa  með  minni  for- 
sjá,  ok  efla  þau  svá,  at  þau  mætti  fá  góða  kosti 
af  því.  Ok  alt,  er  þú  veizt  í  mínum  húsum 
vera,  ok  þú  þarft  at  hafa  heðan  af,  þá  skaltu 
mér  til  segja,  ok  eigi  fyrir  skort  sitja  heðan  af 
um  þá  hluti,  er  þú  þarft  at  hafa.  Skaltu  búa, 
nieðan  þér  þykkir  gaman  at;  enn  far  þá  hingat 
til  mín,  er  þér  leiðist;  man  ek  þá  annast  þik 
til  dauðadags,  ok  skulum  vit  þá  vera  sáttir. 
Vil  ek  þess  vænta,  at  þat  mæli  fleiri,  af  sá 
maðr  sé  vel  dýrr".  „Eigi  vil  ek  þenna  kost", 
segir  Þorbjörn.  „Hvern  viltu  þá?"  segir  Hrafn- 
kell.  Þá  mælti  Þorbjörn:  „Ek  vil,  at  vit  tak- 
im  menn  til  gerðar  með  okkr".  Hrafnkell  svar- 
ar:  „Þá  þykkist  þú  jamnmentr  mér,  ok  mun- 
um  vit  eigi  at  því  sættast".  Þá  reið  Þorbjörn 
i  braut  ok  upp  eftir  Hrafnkelsdal.  Hann  kom 
til  Laugarhúsa  ok  hittir  Bjarna  bróður  sinn,  ok 
segir  honum  þessi  tíðendi;  biðr  at  hann  muni 
nökkurn  hlut  í  eiga  um  þessi  mál.    Bjarni  kvað 

eigi  sitt  jamnmenni  við  at  eiga,  —  „þar  semHrafn- 
kell  er;  enn  þó  at  vér  stýrim  penningum  nökkur- 
uiii,  þá  megum  vér  eigi  deila  af  kappi  við  Hrafn- 
kel;  ok  er  þat  satt,  er  mælt  er,  4at  sá  er  svinnr, 
er  sik  kann';  hefir  hann  þá  marga  málaferlum 
vafit,  er  meira  bein  hafa  í  hendi  haft  enn  vér; 
sýnist  mér  þú  vitlítill  við  hafa  orðit,  er  þú  hefir 
svá  góðum  kostum  neitat ;  vil  ek  mér  hér  engu 
af  skifta".  Þorbiörn  mælti  þá  mörg  herfileg  orð 
til  Bjarna  bróður  síns,  ok  segir  því  síðr  dáð  í 
honum  sem  meira  lægi  við.  Hann  ríðr  nú  í 
braut,  ok  skilja  þeir  bræðr  með  lítilli  blíðu.  Hann 
léttir  eigi  fyrr  enn  hann  kemr  ofan  til  Leikskála; 
drepr  þar  á  dyrr;  var  þar  til  dura  gengit.  Þor- 
björn  biðr  Sám  út  ganga.  Sámr  heilsaði  vel 
frænda  sínum,  ok  bauð  honum  þar  at  vera.  Þor- 
björn  tók  því  heldr  seint.  Sámr  sér  ógleði  á 
Þorbirni,  ok  spyrr  tíðenda;  enn  hann  segir  víg 
Einars  sonar  síns.  „Þat  eru  eigi  mikil  tíðendi", 
segir  Sámr,  „þótt  Hrafnkell  drepi  menn".  Þor- 
björn  spyrr,  ef  Sámr  vildi  nökkura  liðveizlu 
veita  sér;  „er  þetta  mál  þann  veg,  þótt  mér  sé 
nánastr  maðrinn,  at  þó  er  yðr  eigi  fjarri  höggv- 
it".  „Hefir  þú  nökkut  eftir  sæmdum  leitat  við 
Hrafnkel?"  segir  Sámr.  Þorbjörn  segir  alt  hit 
sanna,  hversu  farit  hafði  með  þeim  Hrafnkeli. 
„Eigi  hefi  ek  varr  orðit  fyrr",  segir  Sámr,  „at 
Hrafnkell  hafi  svá  boðit  nökkurum  sem  þér. 
Nú  vil   ek  ríða  með  þér  upp  á  Aðalból,  ok  för- 

um  vit  lítillátlega  at  við  Hrafnkel,  ok  vita,  ef 
hann  vill  halda  hin  sömu  boð;  man  honum  nökk- 
urn  veg  vel  fara".  „Þat  er  bæði",  segir  Þor- 
björn,  „at  Hrafnkell  man  nú  eigi  vilja;  enda 
er  mér  þat  nú  eigi  heldr  í  hug,  enn  þá  er  ek 
reið  þaðan".  Sámr  segir:  „Þungt  get  ek  at 
deila  kappi  við  Hrafnkel  um  málaferli".  Þor- 
björn  svarar :  „Því  verðr  engi  uppreist  yður 
ungra  manna,  at  yðr  vex  alt  í  augu;  hygg  ek, 
at  engi  maðr  eigi  jafnmikil  auvirði  at  frænd- 
um  sem  ek;  sýnist  mér  slíkum  mönnum  illa  far- 
it  sem  þér,  er  þykkist  lögkænn  vera,  ok  ert 
gjarn  á  smásakar,  enn  vilt  eigi  taka  við  þessu 
máli,  er  svá  er  brýnt;  man  þér  verða  ámælis- 
samt  sem  maklegt  er,  fyrir  því  at  þú  ert  há- 
vaðamestr  í  ætt  várri;  sé  ek  nú  hvat  sök  horf- 
ir".  Sámr  svarar:  „Hverju  góðu  ertu  þá  nær 
enn  áðr,  þótt  ek  taka  við  þessu  máli,  ok  sérn 
vit  þá  báðir  hraktir?"  Þorbjörn  svarar:  „Þó 
er  mér  þat  mikil  hugarbót,  at  þú  takir  við  mál- 
inu;  verði  at  því  sem  má".  Sámrsvarar:  „0- 
fúss  geng  ek  at  þessu;  meirr  geri  ek  þat  fyrir 
frændsemis  sakar  við  þik;  enn  vita  skaltu,  at 
mér  þykkir  þar  ekki  at  duga  sem  þú  ert".  Þá 
rétti  Sámr  fram  höndina,  ok  tók  við  málinu  af 
Þorbirni. 

8.  Sámr  lætr  nú  taka  sér  hest  ok  ríðr  upp 
eftir  dal,  ok  ríðr  á  bæ  einn  ok  lýsir  víginu 
[fær    sér    menn]  á    hendr  Hrafnkeli.     Hrafnkell 

spyrr  þetta,  ok  þótti  hlægilegt,  er  Sámr  heíir 
tekit  mál  á  hendr  honum.  Leið  af  sumar  þetta 
ok  vetr  hinn  næsti.  Enn  um  várit,  er  komitt 
var  at  stefnudögum,  ríðr  Sámr  heiman  upp  á 
Aðalból  ok  stefnir  Hrafnkeli  um  víg  Einars* 
Eftir  þat  ríðr  Sámr  ofan  eftir  dal,  ok  kvaddi 
búa  til  þingreiðar,  ok  sitr  síðan  um  kyrt,  þar 
til  er  menn  búast  til  þings.  Hrafnkell  sendi  þá 
ofan  eftir  Jökulsdal  ok  kvaddi  upp  menn.  Hann 
fær  ór  þinghá  sinni  sjautigi  manna.  Með  þenna 
flokk  ríðr  hann  austr  yfir  Fljótsdalshérað,  ok 
svá  fyrir  vatnsbotninn  ok  um  þveran  háls  til 
Skriðudals  ok  upp  eftir  Skriðudal  ok  suðr  á 
Öxarheiði  til  Berufjarðar,  ok  rétta  þingmanna- 
leið  á  Síðu.  Suðr  ór  Fljótsdal  eru  sautján  dag- 
leiðir  á  Þingvöll.  Enn  eftir  þat  er  hann  var  í 
braut  riðinn  ór  heraði,  þá  samnar  Sámr  at  sér 
mönnum;  fær  hann  mest  til  reiðar  með  sér  ein- 
hleypinga  ok  þá,  er  hann  hafði  saman  kvatt, 
fær  Sámr  þessum  mönnum  vápn  ok  klæði  ok 
vistir.  Sámr  snýr  aðra  leið  ór  dalnum.  Hann 
ferr  norðr  til  brúar,  ok  svá  yfir  brú,  ok  þaðan 
yíir  Möðrudalsheiði,  ok  váru  í  Möðrudal  um 
nátt;  þaðan  ríða  þeir  til  Herðibreiðstungu,  ok 
svá  fyrir  ofan  Bláfjöll,  ok  þaðan  í  Króksdal  ok 
svá  suðr  á  Sand,  ok  koma  ofan  í  Sauðafell,  ok 
þaðan  á  Þingvöll,  ók  var  þá  Hrafnkell  eigi  kom- 
inn.  Fórst  honum  því  seinna,  at  hann  átti 
lengri    leið.     Sámr   tjaldar  búð  mönnum  sínum 

hvergi  nær  því,  sem  Austfirðingar  eru  vanir  at 
tjalda;  enn  nökkuru  síðar  kom  Hrafnkell  á  þing. 
Hann  tjaldar  búð  sína,  svá  sem  hann  er  vanr. 
Hann  spyrr,  at  Sámr  er  á  þingi.  Honum  þótti 
þat  hlægilegt.  Þetta  þing  var  harla  fjölmennt. 
Váru  þar  flestir  höfðingjar,  þeir  er  váru  á  ís- 
landi.  Sámr  finnr  alla  höfðingja  ok  bað  sér 
trausts  ok  liðsinnis.  Enn  einn  veg  svöruðu  allir, 
at  engi  kvaðst  svá  gott  eiga  Sámi  upp  at  gjalda, 
at  ganga  vildi  í  deild  við  Hrafnkel  goða,  ok  hætta 
svá  sinni  virðingu.  Segja  ok  þat  einn  veg  flest- 
um  farit  hafa,  þeim  er  þingdeilur  hafa  haft  við 
Hrafnkel,  at  hann  hafi  alla  menn  hrakit  af  mála- 
ferlum  þeim  er  við  hann  hafa  haft.  Sámr  gengr 
heim  til  búðar  sinnar,  ok  var  þeim  frændum 
þungt  í  skapi  ok  ugðu,  at  þeira  mál  myndi  svá 
niðr  falla,  at  þeir  myndi  ekki  af  hafa  nema 
skömm  ok  svívirðing,  ok  svá  mikla  áhyggju 
hafa  þeir  frændr,  at  þeir  njóta  hvárki  svefns  né 
matar;  því  at  allir  höfðingjar  skárust  undan  lið- 
sinni  við  þá  frændr,  jafnvel  þeir,  sem  þeir  væntu, 
at  þeim  myndi  lið  veita. 

9.  Þat  var  einn  morgin  snimma,  at  Þorbjörn 
karl  vaknar.  Hann  vekr  Sám  ok  bað  hann  upp 
standa,  —  „ok  má  ek  eigi  sofa".  Sámr  stendr  upp 
ok  ferr  í  klæði  sín.  Þeir  ganga  út  ok  ofan  at 
Öxará  fyrir  neðan  brúna.  Þar  þvá  þeir  sér. 
Þorbjörn  mælti  við  Sám :  „Þat  er  ráð  mitt,  at 
þú    látir  reka    at    hesta  vára  ok  búumst  heim ; 

er  nú  auðsét,  at  oss  vill  ekki  annat  enn  sví- 
virðing".  Sámr  svarar:  „Þat  er  vel,  af  því  at 
þú  vildir  eigi  annat,  enn  deila  við  Hrafnkel,  ok 
vildir  eigi  þá  kosti  þiggja,  er  margr  myndi  þeg- 
it  hafa,  sá  er  eftir  sinn  náung  átti  at  sjá; 
frýðir  þú  oss  mjök  hugar  ok  öllum  þeim,  er  í 
þetta  mál  vildu  eigi  ganga  með  þér;  skal  nú  ok 
aldri  fyrr  af  láta  enn  mér  þykkir  fyrir  ván 
komit,  at  ek  geta  nökkut  at  gert".  Þá  fær  Þor- 
birni  svá  mjök,  at  hann  grætr.  Þá  sjá  þeir 
vestan  at  ánni,  hóti  neðar  enn  þeir  sátu,  hvar 
fimm  menn  gengu  samtin  frá  einni  búð.  Sá  var 
hár  maðr  ok  eigi  þreklegr,  er  fyrir  þeim  var 
ok  fyrstr  gekk,  í  laufgrænum  kyrtli,  ok  hafði 
búit  sverð  í  hendi,  réttleitr  maðr  ok  rauðlitaðr, 
ok  vel  í  yfirbragði,  Ijósjarpr  á  hár  ok  mjök 
hærðr.  Sá  maðr  var  auðkennilegr,  því  at  hann 
hafði  ljósan  lepp  í  hári  sínu  hinum  vinstra  meg- 
in.  Sámr  mælti:  „Stöndum  upp  ok  göngum 
vestr  yíir  ána  til  móts  við  þessa  menn".  Þeir 
ganga  nú  ofan  með  ánni ;  ok  sá  maðr,  er  fyrir 
gekk,  heilsar  þeim  fyrri  ok  spyrr,  hverir  þeir 
væri;  enn  þeir  sögðu  til  sín.  Sámr  spurði  þenna 
mann  at  nafni,  enn  hann  nefndist  Þorkell  ok 
kvaðst  vera  Þjóstarsson.  Sámr  spurði,  hvar  hann 
væri  ættaðr,  eða  hvar  hann  ætti  heima.  Hann 
kveðst  vera  vestfirzkr  at  kyni  ok  uppruna,  enn 
eiga  heima  í  Þorskafirði.  Sámrmælti:  „Hvárt 
ertu  goðorðsmaðr?"  Hann  kvað  þat  fjarri  fara. 

„Ertu  þá  bóndi?"  segir  Sámr.  Hann  kvað  þat 
eigi  vera.  Sámr  mælti:  „Hvat  manna  ertu 
þá?"  Hann  svarar:  „Ek  em  eínn  einhleyp- 
ingr;  kom  ek  út  í  fyrra  sumar;  heíi  ek  verit 
utan  sjau  vetr,  ok  farit  út  í  Miklagarð,  enn  em 
handgenginn  Garðskonunginum;  enn  nú  em  ek 
á  vist  með  bróður  mínum,  þeim  er  Þorgeirr  heit- 
ir".  „Er  hann  goðorðsmaðr?",  segir  Sámr.  Þor- 
kell  svarar:  „Goðorðsmaðr  er  hann  víst,  um 
Þorskafjörð  ok  víðar  um  Vestfjörðu".  „Er hann 
hér  á  þinginu  ?"  segir  Sámr.  „Hér  er  hann 
víst",  segir  Þorkell.  „Hversu  margmennr  er 
hann?"  segir  Sámr.  „Við  sjautigi  manna",  seg- 
ir  Þorkell.  „Eru  þér  fleiri  bræðrnir?"  segir 
Sámr.  „Er  hinn  þriði",  segir  Þorkell.  „Hverr 
er  sá?"  segir  Sámr.  „Hann  heitir  Þormóðr", 
segir  Þorkell,  „ok  býr  í  Görðum  á  Alftanesi; 
hann  á  Þórdísi  dóttur  Þórólfs  Skallagrímssonar 
frá  Borg".  „Viltu  nökkut  liðsinni  veita  okkr?" 
segir  Sámr.  „Hvers  þurfu  þit  við?"  segir  Þor- 
kell.  „Liðsinnis  ok  afla  höfðingja",  segir  Sámr, 
„því  at  vit  eigum  málum  at  skifta  við  Hrafn- 
kel  goða  um  víg  Einars  Þorbjarnarsonar;  enn 
vit  megum  vel  hlíta  okkrum  flutningi  með  þínu 
fulltingi".  Þorkell  svarar:  „Svá  er,  sem  ek 
sagða,  at  ek  em  engi  goðorðsmaðr".  „Hví  ertu  svá 
afskifta  gerr",  segir  Sámr,  „þar  sem  þú  ert 
höfðingjason  sem  aðrir  bræðr  þinir?"  Þorkell 
svarar:     „Eigi    sagða    ek,    at  ek  ætta  þat  eigi; 

enn  ek  selda  þat  í  hendr  Þorgeiri  bróður  mín- 
um,  mannaforráð  mitt,  áðr  enn  ek  fór  utan; 
síðan  hefi  ek  eigi  við  tekit,  fyrir  því,  at  mér 
þykkir  vel  komit  meðan  hann  varðveitir;  gangi 
þit  á  fundhans;  biðið  hannásjá;  hann  er  skör- 
ungr  í  skapi  ok  drengr  góðr,  ok  í  alla  staðivel 
mentr,  ungr  maðr  ok  metnaðargjarn;  eru  slík- 
ir  menn  vænstir  til,  at  veita  ykkr  liðsinni". 
Sámr  segir:  „Af  honum  munum  vit  ekki  fá, 
nema  þú  sér  í  flutningi  með  okkr".  Þorkell 
segir:  „Því  man  ek  heita,  at  vera  heldr  með 
ykkr  enn  móti,  með  því  at  mér  þykkir  ærin 
nauðsyn  til  at  mæla  eftir  náskyldan  mann; 
fari  þit  nú  fyrir  til  búðarinnar,  ok  gangið  inn  í 
búðina;  er  mannfólk  í  svefni;  þit  munuð  sjá, 
hvar  standa  innar  um  þvera  búðina  tvau  húð- 
fðt,  ok  reis  ek  upp  ór  öðru,  enn  í  öðru  hvílir 
Þorgeirr  bróðir  minn;  hann  hefir  haft  kveisu 
mikla  í  fætinum  síðan  hann  kom  á  þingit,  ok 
því  hefir  hann  lítt  sofit  um  nætr ;  enn  nú  sprakk 
fótrinn  í  nátt,  ok  er  or  kveisunaglinn ;  enn  nú 
heíir  hann  sofnat  síðan,  ok  hefir  réttan  fótinn 
út  undan  fötunum  fram  á  fótafjölina,  sakir  ofr- 
hita,  er  á  er  fætinum  ;  gangi  sá  hinn  gamli  maðr 
fyrir,  ok  svá  innar  eftir  búðinni;  mér  sýnist 
hann  mjök  hrymdr  bæði  at  sýn  ok  elli;  þá  er 
þú  maðr",  segir  Þorkell,  „kemr  at  húðfatinu, 
skaltu  hrasa  mjök  ok  fall  á  fótafjölina,  ok  tak 
í    tána   þá,   er  um  er  bundit,    ok  hnykk  at  þér 

ok  vit,  hversu  hann  verðr  við".  Sámr  mælti: 
„Heilráðr  mantu  okkr  vera;  enn  eigi  sýnist 
mér  þetta  ráðlegt".  Þorkell  svarar:  „Annat- 
hvárt  verði  þit  at  gera,  at  hafa  þat  sem  ek  legg 
til,  eða  leita  eigi  ráða  til  mín".  Sámr  mælti 
ok  segir:  „Svá  skal  gera  sem  hann  gefr  ráð 
til".  Þorkell  kvaðst  mundu  ganga  síðar,  —  „því 
at  ek  bíð  manna  minna". 

10.  Ok  nú  gengu  þeir  Sámr  ok  Þorbjörn  ok 
koma  í  búðina ;  sváfu  þar  menn  allir ;  þeir  sjá 
brátt,  hvar  Þorgeirr  lá.  Þorbjörn  karl  gekk  fyr- 
ir,  ok  fór  mjök  hrasandi.  Enn  er  hann  kom  at 
húðfatinu,  þá  féll  hann  á  fótafjölina,  ok  þrifr  i 
tána,  þá  er  vanmátta  var,  ok  hnykkir  at  sér; 
enn  Þorgeirr  vaknar  við,  ok  hljóp  upp  í  húð- 
fatinu,  ok  spurði,  hverr  þar  færi  svá  hrapallega, 
at  hlypi  á  fætr  mönnum,  er  áðr  váru  vanmátta. 
Enn  þeim  Sámi  varð  ekki  at  orði.  Þá  snaraði 
Þorkell  inn  í  búðina,  ok  mælti  til  Þorgeirs  bróð- 
ur  síns :  „Ver  eigi  svá  bráðr  né  óðr,  frændi, 
um  þetta,  því  at  þik  man  eigi  saka;  enn  mörg- 
um  tekst  verr  enn  vill,  ok  verðr  þat  mörgum, 
at  J)á  iœr  eigi  alls  gætt  jafnvel,  er  houum  er 
mikit  í  skapi.  Enn  þat  er  várkunn,  frændi,  at 
þér  sé  sárr  fótr  þinn,  er  mikit  mein  hefir  í  ver- 
it;  mantu  þess  mest  á  þér  kenna.  Nú  má  ok 
þat  vera,  at  gömlum  manni  sé  eigi  ósárari  son- 
ardauði  sinn,  enn  fá  engar  bætr,  ok  skorti  hvat- 
yetna  sjálfr;  man  hann  þess  gerst  kenna  á  sér, 

ok  er  þat  at  vánum,  at  sá  maðr  gæti  eigi  alls 
vel,  er  mikit  býr  í  skapi".  Þorgeirr  svarar: 
„Eigi  hugða  ek,  at  hann  mætti  mik  þessa  kunna, 
því  at  eigi  drap  ek  son  hans;  ok  má  hann  af 
því  eigi  á  mér  þessuhefna".  „Eigi  vildi  hann  á 
þér  þessu  hefna",  segir  Þorkell;  „enn  fór  hann 
at  þér  harðara  enn  hann  vildi,  ok  galt  hana 
óskygnleika  síns,  enn  vænti  sér  af  þér  nökk- 
urs  trausts;  er  þat  nú  drengskapr,  at  veita 
gömlum  manni  ok  þurftigum ;  er  honum  þetta 
nauðsyn,  enn  eigi  seiling,  þó  at  hann  mæli  eft- 
ir  son  sinn ;  enn  nú  ganga  allir  höfðingjar  und- 
an  liðveizlu  við  þessa  menn,  ok  sýna  í  því  mik- 
inn  ódrengskap".  Þorgeirr  mælti:  „Við  hvern 
eiga  þessir  menn  at  kæra?"  „Þorkell  svarar: 
„Hrafnkell  goði  heíir  vegit  son  Þorbjarnar  sak- 
lausan.  Vinnr  hann  hvert  óverk  at  öðru,  enn 
vill  engum  manni  sóma  unna  fyrir".  Þorgeirr 
mælti:  „Svá  man  mér  fara  sem  öðrum,  at  ek 
veit  eigi  mik  þessum  mönnum  eiga  svá  gott  upp 
at  inna,  at  ek  vilja  ganga  í  deilur  við  Hrafn- 
kel.  Þykkir  mér  hann  þann  veg  fara  hvert 
sumar  við  þá  menn,  sem  málum  eigu  at  skifta 
við  hann,  at  flestir  menn  fá  litla  virðing  eða 
enga  áðr  lúki,  ok  sé  ek  þar  fara  einn  veg  öll- 
um  ;  get  ek  af  því  flesta  menn  ófúsa  til,  þá  sem 
engi  nauðsyn  dregr  til".  Þorkell  svarar :  „Þat 
má  vera,  at  svá  færi  mér  at,  ef  ek  væra  höfð- 
i  ingi,  at  mér  þætti  ilt  at  deila  við  Hrafnkel ;  enn 

^igi  sýnist  mér  svá  fyrir  því  at  mér  þætti  við 
þann  bezt  at  eiga,  er  allir  hrekjast  fyrir  áðr; 
ok  þætti  mér  mikit  vaxa  mín  virðing  eða  þess 
höfðingja,  er  á  Hrafnkel  g*ti  nökkura  vík  róit, 
-enn  minkast  ekki,  þó  at  mér  færi  sem  öðrum, 
fyrir  því  at  tmá  mér  þat,  sem  yíir  margan 
gengr' ;  thefir  sá  ok  jafnan  er  hættir'".  „Sé 
ek",  segir  Þorgeirr,  „hversu  þér  er  gefit,  at  þú 
TÍlt  veita  þessum  mönnum;  nú  man  ek  selja 
þér  í  hendr  goðorð  mitt  ok  manna  forráð,  ok 
ihaf  þú  þat  sem  ek  hefi  haft  áðr,  enn  þaðan  af 
höfum  vit  jafnað  af  báðir,  ok  veittu  þá  þeim, 
er  þú  vilt".  „Svá  sýnist  mér",  segir  Þorkell, 
„sem  þá  muni  goðorð  várt  bezt  komit,  er  þú 
hafir  sem  lengst;  ann  ek  engum  svá  vel  sem 
])ér  at  hafa,  því  at  þú  hefir  marga  hluti  til 
mentar  um  fram  alla  oss  bræðr;  enn  ek  óráð- 
inn  hvat  er  ek  vil  af  mér  gera  afbragði.  Enn 
þ>ú  veizt,  frændi,  at  ek  hefi  til  fás  hlutazt  síð- 
an  ek  kom  til  Islands ;  má  ek  nú  sjá,  hvat  mín 
ráð  eru;  nú  hefi  ek  flutt  sem  ek  man  at  sinni. 
Kann  vera,  at  Þorkell  leppr  komi  þar,  at  hans 
orð  verði  meiri  metin".  Þorgeirr  svarar:  „Sé 
-ek  nú,  hversu  horfir,  frændi,  at  þér  mislíkar; 
^enn  ek  má  þat  eigi  vita,  ok  munum  vit  fylgja 
þessum  mönnum,  hversu  sem  ferr,  ef  þú  vilt". 
Þorkell  mælti:  „Þess  eins  bið  ek,  at  mér  þykkir 
betr  at  veitt  sé".  „Til  hvers  þykkjast  þessir 
menn  færir",  segir  Þorgeirr,  „svá  at  framkvæmd 

Terði  at  þeira  máli?"  „Svá  er  sem  ek  sagða 
i  dag",  segir  Sámr,  „at  styrk  þurfum  vit  af 
fiöfðingjum,  enn  málaflutning  á  ek  undir  mér". 
Þorgeirr  kvað  honum  þá  gott  at  duga,  —  „ok  er 
nú  þat  til,  at  búa  mál  tii  sem  réttlegast.  Enn 
mér  þykkir  sem  Þorkell  vili,  at  þit  vitit  hans 
áðr  dómar  fara  út;  munu  þit  þá  hafa  annat- 
hvárt  fyrir  ykkra  þrá,  nökkura  huggan  eða 
læging  enn  meiri  enn  áðr,  ok  hrelling  ok  skap- 
raun.  Gangit  nú  heim  ok  verit  kátir,  af  því 
-at  þess  munu  þit  við  þurfa,  ef  þit  skuluð  deila 
við  Hrafnkel,  at  þit  berit  ykkr  vel  upp  um 
hríð;  en  segi  þit  engum  manni,  at  vit  hötum 
liðveizlu  heitit  ykkr".  Þá  gengu  þeir  heim  til 
búðar  sinnar;  váru  þá  einteitir.  Menn  undruð- 
ust  þetta  allir,  hví  þeir  hefði  svá  skjótt  skap- 
skifti  tekit,  þar  sem  þeir  váru  óglaðir,  er  þeir 
lóru  heiman. 

11.  Nú  sitja  þeir  þar  til  er  dómar  fara  út.  Þá 
kveðr  Sámr  upp  menn  sína,  ok  gengr  til  Lög- 
bergs;  var  þar  þá  dómr  settr.  Sámr  gekk  þá 
djarflega  at  dóminum.  Hann  hefr  þegar  upp 
váttnefnu,  ok  sótti  mál  sitt  at  réttum  landslög- 
um  á  hendr  Hrafnkeli  goða,  miskviðalaust  ok 
uieð  skörulegum  flutningi.  Þessu  næst  koma 
þeir  Þjóstarssynir  með  mikla  sveit  manna ;  allir 
menn  vestan  af  landi  veittu  þeim  lið,  ok  sýnd- 
ist  þat,  at  Þjóstarssynir  váru  menn  vinsælir. 
Sámr    sótti   málit    í    dóm,    þangat  til  er  Hrafn- 

keli  var  boðit  til  varnar,  nema  sá  maðr  væri 
þar  viðstaddr,  er  lögvörn  vildi  fram  hafa  fyrir 
hann  at  réttu  lögmáli.  Rómr  varð  mikill  at 
máli  Sáms,  ok  spurt,  hvárt  engi  vildi  lögvörn 
fram  bera  fyrir  Hrafnkei.  Menn  hlupu  til  búð- 
ar  Hrafnkels,  ok  sögðu  honum,  hvat  um  var  at 
vera.  Hann  veikst  við  skjótt  ok  kvaddi  upp* 
menn  sína,  ok  gekk  til  dóma;  hugði,  at  þar 
myndi  lítil  vörn  fyrir  hendi;  hafði  hann  þat  í 
hug  sér,  at  leiða  smámennum  at  sækja  mál  á 
hendr  honum;  ætlaði  hann  at  hleypa  upp  dóm- 
inum  fyrir  Sámi  ok  hrekja  hann  af  málinu. 
Enn  þess  var  nú  eigi  kostr.  Þar  var  fyrir  sá 
mannfjöldi,  at  Hrafnkell  komst  hvergi  nær,  ok 
var  honum  þröngt  frá  í  braut  með  miklu  ofríki,. 
svá  at  hann  náði  eigi  að  heyra  mál  þeira,  er 
hann  sóttu;  var  honum  því  óhægt  at  færa  lög- 
vörn  fram  fyrir  sik.  Enn  Sámr  sótti  málit  til 
fullra  laga,  til  þess  er  Hrafnkell  varð  alsekr  á 
þessu  þingi.  Hrafnkell  gengr  þegar  til  búðar, 
ok  lætr  taka  hesta  sína,  ok  ríðr  í  braut  af  þingi, 
ok  undi  illa  við  sínar  málalyktir,  því  at  hann 
átti  aldri  fyrr  slíkar.  Ríðr  hann  þá  austr  Lyng- 
dalsheiði,  ok  svá  austr  á  Síðu;  ok  eigi  léttir 
hann  fyrr  enn  hann  kemr  í  Hrafnkelsdal  ok 
sezt  á  Aðalból,  ok  lét  sem  ekki  hefði  í  orðit 
Enn  Sámr  var  á  þingi  eftir  ok  gekk  mjök  upp- 
stertr.  Mörgum  mönnum  þykkir  vel,  þó  at  þann 
veg  hafi  at  borizt,  at  Hrafnkell  hafi  hneykju  íar- 


HRAFNKELS  SAGA.  23 


it,  ok  minnast  nú,  at  hann  heíir  mörgum  ójafn- 
að  sýnt. 

12.  Sámr  bíðr  til  þess  at  slitit  er  þinginu. 
Búast  menn  þá  heim.  Þakkar  hann  þeim  bræðr- 
tum  sína  liðveizlu ;  enn  Þorgeirr  spurði  Sám  hlæ- 
jandi,  hversu  honum  þætti  at  fara.  Hann  lét 
vel  yfir  því.  Þorgeirr  mælti :  „Þykkist  þú  nú 
nökkuru  nær  enn  áðr?"  Sámr  mælti :  „Beðit 
þykkir  mér  Hrafnkell  hafa  sneypu  mikla,  er 
lengi  man  uppi  vera ;  ok  er  þetta  við  mikla  fé- 
muni".  Þorgeirr  mælti:  „Eigi  er  maðrinn  al- 
sekr,  meðan  eigi  er  háðr  féránsdómr ;  ok  hlýtr 
þat  at  hans  heimili  at  gera;  þat  skal  vera  fjór- 
tán  náttum  eftir  vápnatak".  Enn  þat  heitir 
vápnatak,  er  alþýða  ríðr  af  alþingi.  „Enn  ek 
get",  segir  Þorgeirr,  „at  Hrafnkell  muni  heim 
kominn,  ok  ætli  at  sitja  á  Aðalbóli;  get  ek,  at 
hann  muni  halda  mannforræði  fyrir  yðr.  Enn 
þú  munt  ætla  at  ríða  heim  ok  setjast  í  bú  þitt, 
ef  þú  náir,  at  bezta  kosti.  Get  ek,  at  þú  hafir 
þat  svá  þinna  mála,  at  þú  kallir  hann  skógar- 
mann ;  enn  slíkan  ægishjálm  get  ek  at  hann 
beri  yfir  aðra  menn  sem  áðr,  nema  þú  hljótir 
at  fara  nökkuru  lægra".  Aldri  hirði  ek  þat", 
segir  Sámr.  „Hraustr  maðr  eru",  segir  Þor- 
geirr,  „ok  þykkir  mér  sem  Þorkell  frændi  minn 
vili  eigi  gera  endamjótt  við  þik.  Hann  vill  nú 
fylgja  þér,  þar  til  er  ór  slítr  með  ykkr  Hrafn- 
keli,    ok   megir  þú  þá  sitja  um  kyrt.     Man  yðr 

nú  þykkja  vit  skyldastir  at  fylgja  þér,  er  vit 
höfum  áðr  mest  í  fengizt;  skulum  vit  nú  fylgja 
þér  um  sinnsakar  í  Austfjörðu;  eða  kantu 
nökkura  þá  leið  til  Austfjarða,  at  eigi  sé  al~ 
mannavegr?"  Sámr  sagðist  fara  mundu  hina 
sömu  leið  sem  hann  fór  austan,  ok  varð  hanr* 
nú  þessu  feginn.  Þorgeirr  valdi  lið  sitt  ok  lét 
sér  fylgja  fjörutigi  manna.  Sámr  hafði  ok  fjöru- 
tigi  manna.  Var  þat  lið  vel  búit  at  vápnum  ok 
hestum. 

13.  Eftir  þat  ríða  þeir  alla  hina  sömu  leið,, 
þar  til  er  þeir  koma  í  nætrelding  í  Jökulsdal; 
fara  yíir  brú  á  ánni;  ok  var  þetta  þann  morg- 
in,  er  féránsdóm  átti  at  heyja.  Þá  spyrr  Þor- 
geirr,  hversu  þeir  mætti  helzt  á  óvart  koma. 
Sámr  kveðst  mundu  kunna  ráð  til  þess.  Hann- 
snýr  þegar  af  leiðinni  ok  upp  á  múlann,  ok  svá 
eftir  halsinum  milli  Hrafnkelsdals  ok  Jökulsdals 
þar  til  er  þeir  koma  utan  undir  fjallit,  er  bær- 
inn  stendr  undir  niðri  á  Aðalbóli.  Þar  gengu 
grasgeilar  í  heiðina  upp;  enn  þar  var  brekka 
brött  ofan  í  dalinn,  ok  stóð  þar  bærinn  undir 
niðri.  Þar  stígr  Sámr  af  baki  ok  mælti:  „Lát- 
um  lausa  hesta  vára  ok  geymi  tuttugu  menn ;; 
enn  vér  sextigi  saman  hlaupum  at  bænum,  ok 
get  ek,  at  fátt  muni  manna  á  fótum".  Þeir 
gerðu  nú  svá,  ok  heita  þar  síðan  Hrossageilar. 
Þá  bar  skjótt  at  bænum.  Váru  þá  liðin  ris- 
mál;  eigi  var  fólk  upp  staðit.     Þeir  skutu  stokki 

á  hurð  ok  hlupu  inn.  Hrafnkell  lá  í  rekkju  sinnir 
taka  þeir  hann  ok  alla  hans  heimamenn,  þá  er 
vápnfærir  váru.  Konur  ok  börn  var  rekit  í  eitt 
hús.  I  túninu  stóð  útibúr;  af  því  ok  heim  á 
skálavegginn  var  skotit  váðási  einum ;  þeir  leiða 
Hrafnkel  þar  til  ok  hans  menn.  Hann  baufr 
mörg  boð  fyrir  sik  ok  sína  menn.  Enn  er  þat 
tjáði  eigi,  þá  bað  hann  mönnum  sínum  lífs; 
„því  at  þeir  hafa  ekki  til  saka  gert  við  yðr; 
enn  þat  er  mér  engi  ósæmd,  þó  at  þér  drepið* 
mik;  man  ek  eigi  undan  því  mælast;  enn  und- 
an  hrakningum  mælumst  ek ;  er  yðr  engi  sæmd 
í  því".  Þorkell  mælti :  Þat  höfum  vér  heyrt, 
at  þú  hafir  lítt  verit  leiðitamr  þínum  óvinum, 
ok  er  nú  vel,  at  þú  kennir  þess  í  dag  á  þér". 
Þá  taka  þeir  Hrafnkel  ok  hans  menn,  ok  bundu 
hendr  þeira  á  bak  aftr.  Eftir  þat  brutu  þeir 
upp  útibúrit,  ok  tóku  reip  ofan  ór  krókum  ;  taka 
síðan  knífa  sína,  ok  stinga  raufar  á  há^sinum 
þeira  ok  draga  þar  í  reipin,  ok  kasta  þeim  svá 
upp  yfir  ásinn,  ok  binda  þá  svá  átta  saman. 
Þá  mælti  Þorgeirr:  „Svá  er  nú  komit  kosti 
yðrum,  Hrafnkell,  sem  maklegt  er;  ok  myndi 
þér  þykkja  þetta  ólíklegt,  at  þú  myndir  slíka 
skömm  fá  af  nökkurum  manni  sem  nú  er 
orðit.  Eða  hvárt  viltu  Þorkell  nú  gera,  at  sitja 
hér  hjá  Hrafnkeli  ok  gæta  þeira,  eða  viltu  fara 
með  Sámi  ór  garði  á  braut  í  örskotshelgi  við 
bæinn  ok  heyja  féránsdóm  á  grjóthóli  nökkurum,. 

|)ar  sem  hvárki  er  akr  né  eng?"  Þetta  skyldi 
f)ann  tíma  gera,  er  sól  væri  í  fullu  suðri.  Þor- 
kell  svarar:  „Ek  vil  hér  sitja  hjá  Hrafnkeli; 
sýnist  mér  þetta  starfaminna".  Þeir  Þorgeirr 
ok  Sámr  fóru  þá  ok  háðu  féránsdóm.  Ganga 
heim  eftir  þat,  ok  tóku  Hrafnkel  ofan  ok  hans 
menn,  ok  settu  þá  niðr  í  túninu ;  okjar  þá  sigit 
blóð  fyrir  auffujjejm.  Þá  mælti  Þorgeirr  til 
Sáms,  at  hann  skyldi  gera  við  Hrafnkel  slíkt* 
er  hann  vildi  — ,  því  at  mér  sýnist  nú  óvand- 
leikið  við  hann".  Sámr  svarar  þá:  „Tvákosti 
geri  ek  þér,  Hrafnkell,  sá  annarr,  at  þik  skal 
leiða  ór  garði  braut  ok  þá  menn  sem  mér  lík- 
ar,  ok  vera  drepinn ;  enn  með  því  at  þú  átt  ó- 
megð  mikla  fyrir  at  sjá,  þá  vil  ek  þess  unna 
þér,  at  þú  sjáir  þar  fyrir.  Ok  ef  þú  vilt  líf 
þiggja,  þá  far  þú  af  Aðalbóli  með  alt  lið  þitt^ 
ok  haf  þá  eina  fémuni,  er  ek  skapa  þér,  ok 
man  þat  harðla  lítit ;  enn  ek  skal  taka  staðfestu 
þessa  ok  mannaforráð  alt;  skaltu  þar  aldri  til- 
kall  veita  né  þínir  erfingjar;  hvergi  skaltu  nær 
vera,  en  fyrir  atistan  Fljótsdalshérað ;  ok  máttu 
nú  eiga  handsöl  við  mik,  ef  þú  vilt  þenna  upp 
taka".  Hrafnkell  mælti:  „Mörgum  myndi  betri 
þykkja  skjótr  dauði  enn  slíkar  hrakningar;  enn 
mér  man  fara  sem  mörgum  öðrum,  at  lífit  man 
kjósa  ef  kostr  er;  geri  ek  þat  mest  sökum  sona 
minna ;  því  at  lítil  man  verða  uppreist  þeira,  ef 
ek    dey   frá".     Þá  var  Hrafnkell  leystr  ok  seldi 

hann  Sámi  sjálfdæmi.  Sámr  skifti  Hrafnkeli  af 
fé  slíkt,  er  hann  vildi,  ok  var  þat  raunlítit. 
Spjót  sitt  hafði  Hrafnkell  með  sér,  enn  ekki 
fleira  vápna.  Þenna  dag  færði  Hrafnkell  sik 
braut  af  Aðalbóli  ok  alt  sitt  fólk.  Þorkell 
mælti  þá  við  Sám  :  „Eigi  veit  ek,  hví  þú  gerir 
þetta;  mant  þú  þessa  mest  iðrast  sjálfr,  er  þú 
gefr  Hrafnkeli  líf".  Sámr  kvað  þá  svá  vera 
verða. 

14.  Hrafnkell  færði  nú  bú  sitt  austr  yfir 
Fljótsdalshérað  ok  um  þveran  Fljótsdal  fyrir 
austan  Lagarfljót.  Við  vatnsbotninn  stóð  einn 
lítill  bær,  er  hét  á  Lokhillu.  Þetta  land  keypti 
Hrafnkell  í  skuld;  því  at  eigi  var  kostrinn  meiri 
enn  þurfti  til  búshluta  at  hafa.  A  þetta  lögðu 
menn  mikla  umræðu,  hversu  hans  ofsi  hafði 
fallit,  ok  minnist  nú  margr  á  fornan  orðskvið, 
at  'skömm  er  óhófs  ævi.'  Þetta  var  skógland 
mikit  ok  mikit  merkjum,  enn  vánt  at  húsum, 
ok  fyrir  þat  efni  keypti  hann  landit  litlu  verði. 
Enn  Hrafnkell  sá  eigi  mjök  í  kostnað  ok  feldi 
mörkina,  því  at  hon  var  stór,  ok  reisti  þar  reisu- 
legan  bæ,  þann  er  síðan  heitir  á  Hrafnkelsstöð- 
um.  Heíir  þat  jafnan  síðan  verit  kallaðr  góðr 
bær.  Bjó  Hrafnkell  þar  við  mikil  óhægendi  hin 
fyrstu  misseri.  Hann  hafði  mikinn  atdrátt  af 
fiskum.  Hrafnkell  gekk  mjök  at  verkum  meðan 
bærinn  var  í  smíð.  Hrafnkell  dró  á  vetr  kálf 
ok  kið  hin  fyrstu  misseri ;  ok  hann  helt  vel.  svá  at 

nær  lifði  hvatvetna  þat,  er  til  ábyrgðar  var; 
mátti  svá  at  kveða,  at  nálega  væri  tvau  höfuð 
á  hverju  kykvendi.  Á  því  sama  sumri  lagðist 
veiðr  mikil  í  Lagarfljót.  Af  slíku  gerðust 
mönnum  búshægindi  í  heraðinu  ok  þat  helst 
vel  hvert  sumar. 

15.  Sámr  setti  bú  á  Aðalbóli  eftir  Hrafnkel 
ok  síðan  efnir  hann  veizlu  virðulega,  ok  býðr 
til  öllum  þeim,  er  verit  höfðu  þingmenn  Hrafn- 
kels;  Sámr  býðst  til  at  vera  yíirmaðr  þeira 
í  stað  Hrafnkels;  menn  játuðust  undir  þat  ok 
hugðu  þó  enn  misjafnt  til.  Þjóstarssynir  réðu 
honum  þat,  at  hann  skyldi  vera  blíðr  ok  góðr 
fjárins  ok  gagnsamr  sínum  mönnum,  þeini 
styrktarmaðr  sem  hans  þyrfti,  —  „þá  eru 
þeir  eigi  menn  ef  þeir  fylgja  þér  eigi  vel,  hvers 
sem  þú  þarft  við ;  enn  því  ráðum  vit  þér  þetta, 
at  vit  vildim,  at  þér  tækist  alt  vel,  því  at 
þú  virðist  okkr  vaskr  maðr;  gættu  nú  vel  til, 
ok  vertu  varr  um  þik,  af  því  at  4vant  er  við 
vándum  at  sjá'".  Þjóstarssynir  létu  senda  eftir 
Freyfaxa  ok  liði  hans,  ok  kváðust  vilja  sjá 
gripi  þessa,  er  svá  gengu  miklar  sögur  af.  Þá 
váru  hrossin  heim  leidd.  Þeir  bræðr  líta  á 
hrossin.  Þorgeirr  mælti :  „Þessi  hross  lítast 
mér  þörf  búinu ;  er  þat  mitt  ráð,  at  þau  vinni 
slíkt  er  þau  megu  til  gagnsmuna,  þangat 
til  er  þau  megu  eigi  lifa  fyrir  aldrs  sök- 
um;    enn    hestr  þessi  sýnist  mér  eigi  betrí  eno 

aðrir  hestar,  heldr  því  verri,  at  mart  ilt  heíir 
af  honum  hlotizt ;  vil  ek  eigi,  at  fleiri  víg  hljót- 
ist  af  honum,  enn  áðr  hafa  af  honum  orðit; 
man  þat  nú  maklegt,  at  sá  taki  við  honum,  er 
hann  á".  Þeir  leiða  nú  hestinn  ofan  eftir  vell- 
inum;  einn  hamarr  stendr  niðr  við  ána,  enn 
fyrir  neðan  hylr  djúpr;  þar  leiða  þeir  nú  hest- 
inn  fram  á  hamarinn.  Þjóstarssynir  drógu  fat 
eitt  á  höfuð  hestinum,  taka  síðan  háfar  stengr 
ok  hrinda  hestinum  af  fram,  binda  stein  við 
hálsinn,  ok  týndu  honum  svá.  Heitir  þar  síðan 
Freyfaxahamarr.  Þar  ofan  frá  standa  goðahús 
þau,  er  Hrafnkell  hafði  átt.  Þorkell  vildi  koma 
þar;  lét  hann  fletta  goðin  öll;  eftir  þat  lætr 
hann  leggja  eld  í  goðahúsit  ok  brenna  alt  sam- 
an.  Síðan  búast  boðsmenn  í  braut;  velr  Sámr 
þeim  ágæta  gripi  báðum  bræðrum,  ok  mæla  tii 
fullkominnar  vináttu  með  sér  ok  skiljast  all- 
góðir  vinir,  Ríða  nú  rétta  leið  vestr  í  Fjörðu 
ok  koma  heim  í  Þorskafjörð  með  virðingu.  Enn 
Sámr  setti  Þorbjörn  niðr  á  Leikskálum ;  skyldi 
hann  þar  búa;  enn  kona  Sáms  fór  til  bús  með 
honum  á  Aðalból,  ok  býr  Sámr  þar  um  hríð. 

16.  Hrafnkell  spurði  austr  í  Fljótsdal,  at 
Þjóstarssynir  höfðu  týnt  Freyfaxa  ok  brent 
hofit.  Þá  svarar  Hrafnkeli:  „Ek  hygg  þat 
hégóma  at  trúa  á  goð",  ok  sagðist  hann  þaðan 
af  aldri  skyldu  á  goð  trúa;  ok  þat  efndi  hann 
síðan,    at    hann    blótaði   aldri.     Hrafnkell  sat  á 

Hrafnkelsstöðum  ok  rakaði  fé  saman.  Hann  fékk 
brátt  miklar  virðingar  í  heraðinu  ;  vildi  svá  hverr 
sitja  ok  standa  sem  hann  vildi,  I  þenna  tíma 
kómu  sem  mest  skip  af  Noregi  til  Islands. 
Námu  menn  þá  sem  mest  lönd  í  heraðinu  um 
Hrafnkels  daga.  Engi  náði  með  frjálsu  at  sitja 
nema  Hrafnkel  bæði  orlofs:  þá  urðu  ok  allir  at 
heita  honum  sínu  liðsinni.  Hann  hét  ok  sínu 
trausti.  Lagði  hann  land  undir  sik  alt  fyrir 
austan  Lagarfljót.  Þessi  þinghá  varð  brátt 
miklu  meiri  ok  fjölmennari  enn  sú,  er  hann 
hafði  áðr  haft;  hon  gekk  út  til  Selfljóts  ok  upp 
um  Skriðudal,  ok  upp  alt  með  Lagarfljóti. 
Var  nú  skipan  á  komin  um  \und  hans:  maðr- 
inn  var  miklu  vinsælli  enn  áðr;  hafði  hann  hina 
sömu  skapsmuni  um  gagnsemd  ok  risnu;  enn 
miklu  meir  var  nú  maðr  gæfr  ok  hægri  enn 
fyrr  at  öllu.  Oft  fundust  þeir  Sámr  ok  Hrafn- 
kell  á  mannamótum,  ok  mintust  þeir  aldri  á 
sín  skifti.  Leið  svá  fram  sex  vetr.  Sámr  var 
vinsæll  af  sínum  þingmönnum,  því  at  hann  var 
hægr  ok  kyrr  ok  góðr  órlausna,  ok  mintist  á 
þat,  er  þeir  bræðr  höfðu  ráðit  honum.  Sámr 
var  skartsmaðr  mikill. 

17.  Þess  er  getit,  at  skip  kom  af  hafi  í 
Reyðarfjörð,  ok  var  stýrimaðr  Eyvindr  Bjarna- 
son;  hann  hafði  utan  verit  sjau  vetr.  Eyvindr 
hafði  mikit  við  gengizt  um  raentir,  ok  var  orð- 
inn     hinn    vaskasti    maðr.      Eru    honum    sögð 

brátt  þau  tíðendi,  er  gerzt  höfðu,  ok  lét  hann 
sér  um  þat  fátt  finnast.  Hann  var  fáskiftinn 
maðr.  Ok  þegar  Sámr  spyrr  þetta,  ríðr  hann  til 
skips;  verðr  nú  mikill  fagnaíundr  með  þeim 
bræðrum.  Sámr  býðr  honum  vestr  þangat;  enn 
Eyvindr  tekr  því  vel,  ok  biðr  Sám  at  ríða 
heim  fyrir,  enn  senda  hesta  á  móti  varningi 
hans.  Hann  setr  upp  skip  sitt  ok  býr  um. 
Sámr  gerir  nú  svá,  ferr  heim  ok  lætr  reka 
hesta  á  móti  Eyvindi;  ok  er-hann  hefir  búit 
um  varnað  sinn,  býr  hann  ferð  sína  til  Hrafnkels- 
dals;  ferr  upp  eftir  Reyðarfirði.  Þeirvárufimm 
saman;  hinn  sétti  var  skósveinn  Eyvindar;  sá 
var  íslenzkr  at  kyni,  skyldr  honum.  Þenna 
svein  hafði  Eyvindr  tekit  af  válaði  ok  flutt 
utan  með  sér  ok  haldit  sem  sjálfan  sik;  þetta 
bragð  Eyvindar  var  uppi  haft;  var  þat  alþýðu 
rómr,  at  færi  væri  hans  líkar.  Þeir  ríða  nú 
Þórsdalsheiði,  ok  ráku  fyrir  sér  sextán  klyfjaða 
hesta.  Váru  þar  húskarlar  Sáms  tveir,  enn 
þrír  farmenn ;  váru  þeir  ok  allir  í  litklæðum 
ok  riðu  við  fagra  skjöldu.  Þeir  riðu  um  þver- 
an  Skriðudal  ok  yfir  Háls,  yfir  til  Fljótsdals, 
þar  sem  heita  Bolungarvellir,  ok  ofan  at  Gilsár- 
eyri;  hon  gengr  austan  at  Fljótinu  milli  Hall- 
ormsstaða  ok  Hrafnkelsstaða;  ríða  þeir  þá  upp 
með  Lagarfljóti,  fyrir  neðan  völl  á  Hrafnkels- 
stöðum,  ok  svá  fyrir  vatnsbotninn,  ok  yfir 
Jökulsá     at     Skálavaði.      Þá    var   jafnnær    ris- 

málum  ok  dagmálum.  Kona  ein  var  við  vatnit 
ok  þó  léreft  sín;  hon  sér  ferð  manna;  griðkona 
sjá  sópar  saman  léreftunum  ok  hleypr  heim; 
hon  kastar  þeim  niðr  úti  hjá  viðarkesti,  enn 
hleypr  inn.  Hrafnkell  var  þá  eigi  upp  staðinn ; 
vildir  menn  lágu  í  skálanum,  enn  verkmenn 
váru  til  iðnar  farnir;  þetta  var  um  heyja-annir. 
Konan  tók  til  orða,  er  hon  kom  inn:  „Satt  er 
þ>at  ílest  er  fornkveðit  er,  at  tsvá  ergist  hverr 
sem  eldist',  verðr  sú  lítil  virðing,  er  snimma 
legst  á,  ef  maðr  lætr  síðan  sjálfr  af  með  ósóma,  ok 
hefir  eigi  traust  til  at  reka  þess  réttar  nökkuru 
sinni,  ok  eru  slíkt  mikil  undr  um  þann  mann, 
sem  hraustr  hefir  verit;  nú  er  annan  veg  hátt- 
at  þeira  lífi,  er  upp  vaxa  með  feðrum  sínum, 
ok  þykkja  yðr  engis  háttar  hjá  yðr;  enn  þá  er 
þeir  eru  frumvaxta,  fara  land  af  landi,  ok  þykkja 
þar  mestháttar,  sem  þá  koma  þeir;  koma  við 
þat  út,  ok  þykkjast  þá  höfðingjum  meiri.  Ey- 
vindr  Bjarnason  reið  hér  yfir  á  á  Skálavaði, 
rneð  svá  fagran  skjöld,at  ljómaði  af;  er  hann 
svá  mentr,  at  hefnd  væri  í  honum".  Lætr 
griðkonan  gangd  af  kappi.  Hrafnkell  ríss  upp 
ok  svarar  henni :  „Kann  vera,  at  þú  mælir  mart 
helzti  satt,  eigi  fyrir  því,  at  þér  gangi  gott 
til;  er  nú  vel,  at  þér  aukist  erfiði;  far  þú  hart 
suðr  á  Víðivöllu  eftir  þeim  Hallsteinssonum, 
Sighvati  ok  Snorra ;  bið  þá  skjótt  til  mín  koma 
með   þá    menn,    sem  þar  eru  vápnfærir".  Aðra 

griðkonu  sendir  hann  út  á  Hrólfsstaði  eftir  þeim 
Hrólfssonum,  Þórði  ok  Halla,  ok  þeim  sem  þar 
váru  vápnfærir;  þessir  hvárirtveggju  váru  gildir 
menn  ok  allvel  mentir.  Hrafnkell  sendi  ok  eft- 
ir  húskörlum  sínum.  Þeir  urðu  alls  átján  sam- 
an.  Þeir  vápnuðust  harðfengilega ;  ríða  þaryf- 
ir  á  sem  hinir  fóru  fyrri. 

18.  Þá  váru  þeir  Eyvindr  komnir  upp  á  heið- 
ina.  Eyvindr  ríðr  til  þess,  er  hann  kemr  vestr 
á  miðja  heiðina.  Þar  heita  Bersagötur.  Þar 
er  svarðlaus  mýrr,  ok  er  sem  ríði  í  efju  eina 
fram,  ok  tók  jafnan  í  kné  eða  í  miðjan  legg, 
stundum  í  kvið;  þá  er  undir  svá  hart  sem  hölkn. 
Þá  er  hraun  stórt  fyrir  vestan ;  ok  er  þeir  koma 
á  hraunit,  þá  lítr  sveinninn  aftr,  ok  mælti  til 
Eyvindar:  „Menn  ríða  þar  eftir  oss",  segir 
hann,  „eigi  færi  enn  átján;  er  þar  mikill  maðr 
á  baki  í  blám  klæðum,  ok  sýnist  mér  líkt  Hrafn- 
keli  goða;  þó  hefi  ek  nú  lengi  eigi  sét  hann". 
Eyvindr  svarar:  „Hvat  man  oss  skifta?  Veit 
ek  mér  engis  ótta  ván  af  reið  Hrafnkels;  ek 
heíi  honum  ekki  í  móti  gert.  Man  hann  eiga 
erendi  vestr  til  dals  at  hitta  vinisína".  Sveinn- 
inn  svarar:  „Þat  býðr  mér  í  hug,  at  hann  muni 
þik  hitta  vilja".  „Ekki  veit  ek",  segir  Eyvindr, 
til  hafa  orðit  með  þeim  Sámi  bróður  mínum 
síðan  þeir  sættust".  Sveinninn  svarar:  „Þat 
vilda  ek,  at  þú  riðir  undan  vestr  til  dals,  mantu 
J>á    geymdr;  ek  kann  skapi  Hrafnkels,  at  hann 

man  ekki  gera  oss;  ef  hann  náir  þér  eigi;  er 
þá  alls  gætt,  ef  þín  er  eins ;  ok  er  þá  eigi  dýr 
í  festi,  ok  er  vel,  hvat  sem  af  oss  verðr".  Ey- 
vindr  sagðist  eigi  mundu  brátt  undan  ríða,  — „því 
at  ek  veit  eigi,  hverir  þessir  eru ;  myndi  þat 
mörgum  manni  hlægilegt  þykkja,  ef  ek  renn  at 
öllu  óreyndu".  Þeir  ríða  nú  vestr  afhrauninu. 
Þá  er  fyrir  þeim  önnur  mýrr,  er  heitir  Oxa- 
mýrr;  hon  er  grösug  mjök;  þar  eru  bleytur  svá 
at  nálega  er  ófært  yíir;  af  því  lagði  Hallfreðr 
karl  hinar  efri  götur,  þó  at  þær  væri  lengri. 
Eyvindr  ríðr  vestr  á  mýrina;  lá  þá  drjúgum  í 
fyrir  þeim;  dvaldist  þá  mjök  fyrir  þeim.  Hina 
bar  skjótt  eftir;  er  lausir  riðu;  ríða  þeir  Hrafn- 
kell  nú  leið  sína  á  mýrina.  Þeir  Eyvindr  eru 
þá  komnir  af  mýrinni ;  sjá  þeir  þá  Hrafnkel  ok 
sonu  hans  báða;  þeir  báðu  Eyvind  þá  undan  at 
ríða.  „Eru  nú  af  allar  torfærur;  mantu  ná  tii 
Aðalbóls  meðan  mýrrin  er  ámillum".  Eyvindr 
svarar:  „Eigi  man  ek  flýja  undan  þeim  mönn- 
um,  er  ek  heíi  ekki  til  miska  gert".  Þeir  ríða 
þá  upp  á  hálsinn.  Þar  standa  fjöll  lítil  á 
hálsinum;  utan  á  fjallinu  er  meltorfa  ein,  blásin 
mjök;  bakkar  hávir  váru  umhverfis.  Eyvindr 
ríðr  at  torfunni ;  þar  stígr  hann  af  baki  ok  bíðr 
þeira.  Eyvindr  mælti  þá:  „Nú  munum  vér 
skjótt  vita  þeira  erendi".  Eftir  þat  ganga  þeir 
upp  á  torfuna  ok  brjóta  þar  upp  grjót  nökkut 
Hrafnkell    snýr    þá   af  götunni  ok  suðr  at  torf- 

unni.  Hann  hafði  engi  orð  við  Eyvind,  ok  veitti 
þegar  atgöngu.  Eyvindr  varðist  vel  ok  drengilega^ 
Skósveinn  Eyvindar  þóttist  eigi  kröftugr  til  orr- 
ustu,  ok  tók  hest  sinn,  ok  ríðr  vestr  yfir  háls 
til  Aðalbóls,  ok  segir  Sámi,  hvat  leika  er.  Sámr 
brá  skjótt  við  ok  sendi  eftir  mönnum ;  urðu  þeir 
saman  tuttugu;  var  þetta  lið  vel  búit.  Ríðr 
Sámr  austr  á  heiðina  ok  at  þar,  er  vættfangit 
hafði  verit.  Þá  er  umskifti  á  orðit  með  þeim ; 
reið  Hrafnkell  þá  austr  frá  verkunum.  Eyvindr 
var  þá  fallinn  ok  allir  hans  menn.  Sámrgerði 
þat  fyrst,  at  hann  leitaði  lífs  með  bróður  sínum. 
Var  þat  trúlega  gert  —  þeir  váru  allir  líflátnir 
fimm  saman.  Þar  váru  ok  fallnir  af  Hrafn- 
keli  tólf  menn,  en  sex  riðu  í  braut.  Sámr 
átti  þar  litla  dvöl;  bað  menn  ríða  þegar 
eftir.  Þeir  Hrafnkell  ríða  nú  undan  sem 
máttu  ;  hafa  þó  mædda  hesta.  Þá  mælti  Sámr: 
"Ná  megum  vér  þeim,  því  at  þeir  hafa  mædda 
hesta,  enn  vér  höfum  alla  hvílda  ;  ok  man  ná- 
lægt  verða,  hvárt  vér  nám  þeim  eða  eigi,  áðr 
enn  þeir  komast  af  heiðinni".  Þá  var  Hrafn- 
kell  kominn  austr  yfir  Oxamýri.  Ríða  nú  hvár- 
irtveggju  alt  til  þess,  er  Sámr  kemr  á  heiðar- 
brúnina;  sá  hann  þá,  at  Hrafnkell  var  kominu 
langt  ofan  í  brekkurnar;  sér  Sámr,  at  hann 
muni  undan  taka  ofan  í  heraðit;  hann  mæltii 
þá:  „Hér  munum  vér  aftr  snúa,  þvi  at  Hrafn- 
keli    man    gott   til   manna  verða".     Snýr  Sámr 

þá  aftr  við  svá  biiit;  kemr  þar  til,  er  Eyvindr 
lá,  tekr  til  ok  verpr  haug  eftir  hann  ok  félaga 
hans.  Er  þar  nú  kölluð  Eyvindartorfa  ok  Ey- 
windarfjöll  ok  Eyvindardalr. 

19.  Sámr  ferr  þá  með  allan  varnaðinn  heim 
;á  Aðalból.  Ok  er  hann  kemr  heim,  sendir  Sámr 
eftir  þingmönnum  sínum,  at  þeir  skyldi  koma 
jþar  um  morgininn  fyrir  dagmal ;  ætlar  hann  þá 
<austv  yfir  heiði.  „Verðr  ferð  vár  slík  er  má", 
segir  hann.  Um  kveldit  ferr  Sámr  í  hvilu,  ok 
var  þar  drjúgt  komit  manna.  —  Hrafnkell  reið 
íieim  ok  sagði  tíðendi  þessi.  Hann  etrmat;  ok 
«eftir  þat  samnar  hann  mönnum  at  sér,  svá  at 
liann  fær  sjautigi  manna,  ok  ríðr  við  þetta  lið 
vestr  yfir  heiði,  ok  kemr  á  óvart  til  Aðalbóls, 
ok  tekr  Sám  í  rekkju  ok  leiðir  hann  út.  Hrafn- 
kell  mælti  þá:  „Nú  er  svá  komit  kosti  þínum, 
Sámr,  at  þér  myndi  ólíklegt  þykkja  fyrir  stundu, 
.at  ek  á  nú  vald  á  lífi  þínu.  Skal  ek  nú  eigi 
vera  þér  verri  drengr,  enn  þú  vart  mér.  Man 
*ek  bjóða  þér  tvá  kosti;  at  vera  drepinn,  hinn 
er  annarr,  at  ek  skal  einn  skera  ok  skapa  okk- 
ar  á  milli".  Sámr  kvaðst  heldr  kjósa  at  lifa; 
enn  kvaðst  þó  hyggja,  at  hvárrtveggi  myndi 
harðr.  Hrafnkell  kvað  hann  þat  ætla  mega:  — 
„því  at  vér  eigum  þér  þat  at  launa;  ok  skylda 
ek  hálfu  betr  við  þik  gera,  ef  þess  væri  vert. 
Þú  skalt  fara  braut  af  Aðalbóli  ofan  til  Leik- 
skála,    ok  sezt   þar  í  bú  þitt.     Skaltu  hafa  með 

pér  auðævi  þau,  sem  Eyvindr  heíir  átt;  þú 
skalt  heðan  eigi  fleira  hafa  í  fémunum,  utan 
þat,  er  þú  hefir  hingat  haft;  þat  skaltu  alt  í 
braut  hafa.  Ek  vil  taka  við  goðorði  mínu,  svá 
ok  við  búi  ok  staðfestu ;  sé  ek,  at  mikill  ávöxtr 
hefir  á  orðit  á  góðsi  mínu,  ok  skaltu  eigi  þess 
njóta.  Fyrir  Eyvind  bróður  þinn  skulu  engar 
foætr  koma,  fyrir  því,  at  þú  mæltir  herfilega  eft- 
ir  hinn  fyrra  frænda  þinn ;  ok  hafi  þér  þó  ærn- 
ar  bætr  eftir  Einar  frænda  yðvarn,  þar  er  þú 
hefir  haft  ríki  ok  fé  sex  vetr.  Enn  eigi  þykk- 
ir  mér  meira  vert  dráp  Eyvindar  ok  manna 
hans  enn  meiðsl  við  mik  ok  mina  menn.  Þú 
gerðir  mik  sveitarrækan ;  enn  ek  læt  mér  líka, 
at  þú  sitir  á  Leikskálum ;  ok  man  þér  duga,  ef 
þú  ofsar  eigi  þér  til  vansa.  Minn  undirmaðr 
skaltu  vera,  meðan  vit  lifum  báðir.  Máttu  ok 
til  þess  ætla,  at  þú  mant  því  verr  fara,  sem 
vit  eigumst  fleira  ilt  við".  Sámr  ferr  nú  braut 
með  nauðleytalið  sitt  ofan  til  Leikskála,  ok  sezt  þar 
i  bú  sitt.  Nú  skipar  Hrafnkell  búit  á  Aðalbóli  sín- 
um  mönnum;  Þóri  son  sinn  setr  hann  á  Hrafn- 
kelsstaði  (ok  þar  forráðakonu  til  með  honum). 
Hefir  nú  goðorð  yfir  öllum  sveitum.  Asbjörn 
var  með  föður  sínum,  því  at  hann  var  yngri. 

20.  Sámr  sat  á  Leikskálum  þenna  vetr;  hann 
var  hljóðr  ok  fáskiftinn ;  fundu  margir  þat,  at 
hann  undi  lítt  við  sinn  hlut.  Enn  um  vetrinn, 
er    daga    lengdi,  fór  Sámr  við  annan  mann  ok 

hafði  þrjá  hesta,  yfir  brú,  ok  þaðan  yíir  Möðru- 
dalsheiði,  ok  svá  yíir  Jökulsá  uppi  á  fjalli,  svá  til 
Mývatns,  þaðan  yíir  Fljótsheiði  ok  Ljósavatns- 
skarð,  ok  létti  eigi  fyrri  enn  hann  kom  vestr  í 
Þorskafjörð;  er  þar  tekit  vel  við  honum.  Þá 
var  Þorkell  nýkominn  út  ór  för;  hann  hafði 
verit  utan  fjóra  vetr.  Sámr  var  þar  viku,  ok 
hvíldi  sik;  síðan  segir  hann  þeim  viðskifti  þeira 
Hrafnkels,  ok  beiðir  þá  bræðr  ásjá  ok  liðsinnis 
enn  sem  fyrr.  Þorgeirr  hafði  meir  syör  fyrir 
þeim  bræðrum  í  þat  sinni ;  kvaðst  fjarri  sitja,  — 
„er  langt  á  milli  vár.  Þóttumst  vér  allvel  í 
hendr  þér  búa,  áðr  vér  gengum  frá,  svá  at  þér 
hefði  hægt  verit  at  halda.  Hefir  þat  farit  eft- 
ir  því,  sem  ek  ætlaða,  þá  er  þú  gaft  Hrafnkeli 
líf,  at  þess  mundir  þú  mest  iðrast;  fýstum  vit 
þik,  at  þú  skyldir  Hrafnkel  af  lííi  taka;  enn  þú 
vildir  ráða.  Er  þat  nú  auðsét,  hverr  vizku- 
munr  ykkarr  hefir  orðit,  er  hann  lét  þik  sitja  í 
friði,  ok  leitaði  þar  fyrst  á,  er  hann  gat  þann 
af  ráðit,  er  honum  þótti  þér  vera  meiri  maðr. 
Megum  vit  eigi  hafa  okkr  til  falls  gæfuleysi 
þitt  þetta.  Er  okkr  ok  eigi  svá  mikil  fýst  á 
at  deila  við  Hrafnkel,  at  vit  nennim  at  leggja 
þar  við  virðing  okkra  oftar.  Enn  bjóða  viljum 
vér  þér  hingat  með  skuldalið  þitt  alt  undir  okk- 
arn  áraburð,  ef  þér  þykkir  hér  skapraunar-minna, 
enn  í  nánd  Hrafnkeli".  Sámr  kveðst  eigi  því 
nenna ;  sagðist  vilja  heim  aftr,  ok  bað  þá  skifta 

tiestum  við  sik;  var  þat  þegar  til  reiðu.  Þeir 
bræðr  vildu  gefa  Sámi  góðar  gjafir,  enn  hann 
vildi  engar  þiggja,  ok  sagði  þá  vera  litla  í  skapi. 
Reið  Sámr  heim  við  svá  búit  til  Leikskála,  ok 
bjó  þar  til  elli;  fekk  hann  aldri  uppreist  móti 
Hrafnkeli,  meðan  hann  lifði.  Enn  Hrafnkell 
sat  í  búi  sínu,  ok  helt  virðingu  sinni  marga 
vetr.  Hann  varð  sóttdauðr,  ok  er  haugr  hans 
1  Hrafnkelsdal,  út  frá  Aðalbóli ;  var  lagit  í  haug 
hjá  honum  mikit  fé,  herklæði  hans  öll  ok  spjót 
hans  hit  góða.  Synir  hans  tóku  við  mannafor- 
ráði.  Þórir  bjó  á  Hrafnkelsstöðum,  enn  Asbjörn 
á  Aðalbóli.  Báðir  áttu  þeir  goðorðit  saman,  ok 
þóttu  miklir  menn  fyrir  sér.  Ok  lýkr  hér  frá 
Hrafnkeli  at  segja. 

Hálfdan  konungr  enn  mildi 

ok  enn  matarilli  1. 
Hálfdan  konungr  svarti  1. 


Háls  (=Ha]lormsstaðaháls)^ 

13,  31. 
Herðibreiðstunga      á     Mý- 
vatnsöræfum  13. 
Hóll,    bær    í    Hrafnkelsdai 

4,  9. 
Hrafnkell  freysgoði  1 — 15 r- 

19—23,    25—30,  32—39. 
Hrafnkelsdalr  upp  af  Jök- 

ulsdal  í  Norðrmúlasýslu 

3-4,  7,  10,  24,  39. 
Hrossageilar,       örnefni      $* 

Hrafnkelsdal  24. 
Hrólfr  bóndi  á  Hrólfsstöð- 

um  33. 
Hrólfsstaðir  (Hrólfsgerði?)r 

bær  í  Fljótsdal  33. 

ísland  1,  20, 

Jökulsá  á  brú  1,  24,  29. 
Jökulsá  á   Fjöllum  38. 
Jökulsá  í  Fljótsdal  31. 
Jökulsdalr,    sveit    í  Norðr-- 

múlasýslu  2,  13,  24. 
Jökulsdalsmenn  3. 

Króksdalr  upp  af  Bárðar- 
dal  13. 

Laugarhús,    bær   í  Hrafn- 

kelsdal  3,  10. 
Laxárdalr,    afdalr  í  Norðr- 

múlasýslu?  2. 
Leikskálar,    bær    í   Hrafn- 

kelsdal    (nafnið   týnt)  3, 
11,  29,  37,  39. 

Ljósavatnsskarð  í  Suðr- 
þingeyjarsýslu  38. 

Lokhilla,  bær  í]  Fljótsdal 
(=Hrafnkelsstaðir)  27. 

Lyngdalsheiði  í  Árnessýslu 
22. 

Lögberg  21. 

Miklagarðr   (Konstantino- 

pel)  'ó,  16. 
Mývatn  (Mývatnssveit)  38. 
Möðrudalr  13. 
Möðrudalsheiðr  13,  38. 

Oddbjörg     Skjaldúlfsdótt- 

r  ir  2. 

Oláfr    trételgja    Svía    kon- 

ungr  1. 
Oxamýrr  á   Fljótsdalsheiði 

34—35. 

Rangá  í  Hróarstungu  2. 
Reyðarfjörðr    í    Suðrmúla- 

sýslu  30—31. 
Reykjasel,  selstæði  fornt  í 

Hrafnkelsdal  7. 

Sandr  (=Sprengisandr)  13. 
Sauðafell     á    Vatnajökuls- 

vegi  13. 
Sámr  Bjarnason  3,11 — 18, 

21—31,  35,  37—39. 
SelfljótíFljótsdalshéraði30. 
Sighvatr    Hallsteinsson    á 

Víðivölium  32. 


Síða,  sveit  íSkaftatellssýslu 

13,  22. 
Skálavað  á  Jökulsá  Fljótg- 

dal  31. 
Skjaldúlfr  í  Laxárdal  2. 
Skriðudalr  (=  Skriðdalr)  í 

Suðrmúlasýslu  13,  31. 
Snorri  Hallsteinsson  áVíði- 

völlum  32. 

Tunga    (==  Hróarstunga). 
sveit  í  Norðrmúlasýslu  2. 

Vestfirðir  29. 
Víðivellir,    bær   í  Fljótsdal 
32. 

pingvöllr  13. 
Þjóstarssynir    =    Þorgeirr 

og  Þorkell. 
Þorbjörn    bóndi    á  Hóli  4, 

9_12,  14—15,  18,  29. 
Þórðr  Hrólfsson  á  Hrólfs- 

stöðum  33. 

Þórdís  Þórólfsdóttir  16. 

Þorgeirr   Þjóstarsson  16 — 

21,    23—26,    28—29,    38 
39 

Þórir  Hrafnkelsson2,  37,39. 
Þorkell    Þjóstarsson    15 — 

21,  23,  25,  29,  38. 
Þormóðr  Þjóstarsson  16. 
Þórólfr  Skalla-Grímsson  16. 
Þórsdal-heiðr    í  Suðrmúla- 
sýslu  31. 
Þorskafjörðrl5-16,  29,  38. 


Aths.     Benedikt    Sveinsson  hefir  séð  um  þessa  útgáfu. 

